|  |  |
| --- | --- |
|  | **Elektroninio dokumento nuorašas** |
|  | |
| **KAUNO MIESTO SAVIVALDYBĖS TARYBA** | |
| **SPRENDIMAS** | |
| **DĖL 2017 M. KAUNO MIESTO SAVIVALDYBĖS LĖŠOMIS FINANSUOJAMŲ VIEŠŲJŲ PASLAUGŲ SRIČIŲ IR PRIORITETŲ PATVIRTINIMO** | |
| 2016 m. lapkričio 8 d. Nr. T-542 | |
| Kaunas | |

Atsižvelgdama į Kauno miesto savivaldybės 2016–2018 metų strateginį veiklos planą, patvirtintą Kauno miesto savivaldybės tarybos 2016 m. kovo 15 d. sprendimu Nr. T-97 „Dėl Kauno miesto savivaldybės 2016–2018 metų strateginio veiklos plano patvirtinimo“, Kauno miesto savivaldybės taryba n u s p r e n d ž i a:

1. Patvirtinti 2017 m. Kauno miesto savivaldybės lėšomis finansuojamų viešųjų paslaugų sritis ir prioritetus:

1.1. bendrosios gyventojų kultūros ugdymo sritis:

1.1.1. etnotradicijų tęstinumas ir daugiakultūrio dialogo stiprinimas;

1.1.2. profesionaliojo meno ir kultūros prieinamumo visuomenei didinimas;

1.1.3. naujų kultūros paslaugų ir produktų sukūrimas, įtraukiant miesto bendruomenę;

1.1.4. kultūrinės įtraukties rengiantis paminėti Lietuvos valstybės šimtmetį (2018 m.) skatinimas;

1.2. miesto įvaizdžio stiprinimo sritis:

1.2.1. Kauno, kaip sporto miesto, įvaizdžio gerinimas;

1.2.2. Kauno, kaip aktyvaus jaunimo miesto, įvaizdžio stiprinimas;

1.2.3. tarptautiniai tęstiniai miesto įvaizdį formuojantys renginiai;

1.3. visuomenės sveikatos stiprinimo sritis:

1.3.1. sveikos mitybos ir fizinio aktyvumo skatinimas;

1.3.2. priklausomybę sukeliančių medžiagų vartojimo prevencija;

1.3.3. visuomenės psichikos sveikatos stiprinimas ir sutrikimų profilaktika;

1.4. nevyriausybinių organizacijų ir miesto bendruomenės įgalinimo sritis:

1.4.1. nevyriausybinių organizacijų gebėjimų ir darbuotojų kompetencijų stiprinimas, organizacinė parama, partnerystės ir tinklaveikos skatinimas;

1.4.2. miesto bendruomenės, ypač jaunimo, savanorystės ir socialinio verslumo skatinimas;

1.5. socialinių paslaugų plėtros sritis:

1.5.1. naujų socialinių paslaugų Kauno miesto gyventojams kūrimas, panaudojant socialines inovacijas;

1.5.2. naujų socialinių paslaugų neįgaliems vaikams ir suaugusiems asmenims ir jų šeimoms kūrimas;

1.5.3. naujų socialinių paslaugų senyvo amžiaus asmenims kūrimas;

1.5.4. suaugusių asmenų socialinė ir darbinė reabilitacija, emocinė pagalba šiems asmenims;

1.6. fizinio aktyvumo ir sporto plėtojimo sritis:

1.6.1. sporto organizacijų indėlio į vaikų ir jaunimo ugdymą, užimtumą per sportą, įvairių sporto šakų plėtrą skatinimas;

1.6.2. fizinio aktyvumo veiklų plėtra, įtraukiant miesto bendruomenę;

1.6.3. įvairaus lygio sporto renginių organizavimas;

1.7. aplinkosauginio švietimo sritis:

1.7.1. aplinkosauginio sąmoningumo ugdymas;

1.7.2. tarptautinių aplinkosauginių iniciatyvų įgyvendinimas mieste.

|  |  |  |
| --- | --- | --- |
| Savivaldybės meras |  | Visvaldas Matijošaitis |